Държавен вестник, бр. 97, 2004 г., стр. 13

Б Р О Й  97
Д Ъ Р Ж А В Е Н   В Е С Т Н И К
С Т Р .  13
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ЗЕМЕДЕЛИЕТО И ГОРИТЕ
ПРАВИЛНИК
за правилна и безопасна експлоатация и под-
държане на съоръженията от хидромелиора-
тивната инфраструктура
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Този правилник урежда:
1. изискванията за правилната и безопасна
експлоатация и поддържане на съоръженията
от хидромелиоративната инфраструктура;
2. правата, задълженията и отговорностите
на сдружения за напояване, регистрирани по
Закона за сдружения за напояване и придобили
право на ползване или право на собственост
върху съоръжения от хидромелиоративната
инфраструктура.
(2) Правилната и безопасна експлоатация и
поддържане на съоръженията от хидромелио-
ративната инфраструктура е свързана със:
1. условията, на които трябва да отговарят
съоръженията с оглед безопасността на експ-
лоатационния персонал и на населението;
2. състоянието на съоръженията за гаранти-
ране безопасността на експлоатационния пер-
сонал, населението, сгради, комуникационни
връзки, земеделски земи и други, които пряко
или косвено зависят от тях;
3. наблюденията и измерванията, които тряб-
ва да извършва експлоатационният персонал
за осигуряване на безопасността по т. 1 и 2.
Чл. 2. Експлоатацията и обезопасяването на
съоръженията от хидромелиоративната инфрас-
труктура се осъществяват в съответствие със
Закона за водите, Наредба № 13 за условията и
реда за осъществяване на техническата експло-
атация на язовирните стени и съоръженията към
тях (ДВ, бр. 17 от 2004 г.) съгласно изисквани-
ята на този правилник и нормативните актове,
регламентиращи тези отношения.
Чл. 3. (1) Съоръженията от хидромелио-
ративната инфраструктура се приемат и въ-
веждат в експлоатация, съгласно изисквани-
ята на Наредба № 2 за въвеждане в експлоата-
ция на строежите в Република България и ми-
нимални гаранционни срокове за изпълнени
строителни и монтажни работи, съоръжения
и строителни обекти (ДВ, бр. 72 от 2003 г.) и
Наредба № 3 за съставяне на актове и прото-
коли по време на строителството (ДВ, бр. 72
от 2003 г.), проектните изисквания и при ус-
ловия и по ред, определени в Закона за уст-
ройство на територията.
(2) Съоръженията по ал. 1 се предават и
приемат след оценка на експерти за степента
на годност за нормална експлоатация и за необ-
ходимите дейности за привеждането им в екс-
плоатационна годност.
Чл. 4. Лицето, осъществяващо техническа-
та експлоатация посредством техническо обс-
лужване, ремонт и реконструкции, осигурява
дълготрайност и ефективност на съоръжения-
та от хидромелиоративната инфраструктура и
опазване на околната среда.
Г л а в а  в т о р а
ЯЗОВИРИ И ПРИЛЕЖАЩИ СЪОРЪЖЕНИЯ
Раздел I
Обхват
Чл. 5. Този правилник се прилага за язовир-
ни стени с височина на стената до 15 m, обем на
водохранилището до 3 000 000 m3 и прилежа-
щите им:
1. облекчителни съоръжения.
2. водовземни съоръжения.
Чл. 6. (1) Собственикът/ползвателят по
чл. 1, ал. 1, т. 2 осъществява техническата ек-
сплоатация на язовирната стена и съоръжени-
ята към нея в съответствие с изискванията на
този правилник и действащата в тази област
нормативна уредба.
(2) Собственикът/ползвателят по ал. 1 оси-
гурява опазването на съоръженията от посега-
телства и ограбване.
(3) Със заповед на собственика/ползвате-
ля по ал. 1 се назначава длъжностно лице, от-
говарящо за язовирната стена и съоръжения-
та към нея.
 (4) Собственикът/ползвателят по ал. 1 може
да предостави частично или изцяло своите пра-
ва по експлоатацията на язовирната стена и
съоръженията към нея на други лица, като стра-
ните уреждат взаимоотношенията си със сключ-
ване на писмен договор.
(5) Собственикът/ползвателят извършва
действията по ал. 4 след съгласуване с надзор-
ния орган по реда на глава осма от Закона за
сдружения за напояване.
Раздел II
Експлоатация на язовирните стени
и съоръженията към тях
Чл. 7. Собственикът/ползвателят по чл. 1,
ал. 1, т. 2, както и лицата, получили права спо-
ред чл. 6 ал. 4, са длъжни да спазват общите
изисквания за гарантиране на безопасността и
сигурността на язовирните стени и съоръжени-
ята към тях съгласно Наредба № 13 за услови-
ята и реда за осъществяване на техническа ек-
сплоатация на язовирните стени и съоръжени-
ята към тях.
Чл. 8. Безопасността на язовирните стени и
съоръженията към тях се осигурява чрез извър-
шването на: